барған. “Төшкән ереңдә таш бул”, тип ҡыҙҙы оҙатыу йоланың сағылышылыр ул. Ҡалай рәхимһеҙ теләк… Шул инде, беҙ балаларҙы, бигерәк тә ҡыҙ баланы дөрөҫ тәрбиәләмәйбеҙ. Шуға ла ҡурҡаҡ, шомбай, ғәйбәтсе, әпкәләйҙәр килеп сыға, сөнки баҫабыҙ, тыябыҙ. Ә бына китаптарҙан күренеүенсә, башҡорт ҡатын-ҡыҙҙары улай булмаған. Бәләкәй генә саҡтан малайҙар менән бер рәттән һыбай йөрөгән, уҡ-йәйә тотоп, ҡош аулаған, хатта яу сапҡан. Улар физик яҡтан да, рухи яҡтан да көслө булған. Әлбиттә, әҙәпле, инсафлы ла, әммә хәҙерге кеүек хоҡуҡһыҙ түгел” (97-се бит).